9. ΑΝΑΚΟΙΝΩΣΗ ΥΠ. ΕΞΩΤΕΡΙΚΩΝ της 11/21 Μαρτ. 1985 (ΦΕΚ Α΄50) (Διόρθ. Σφαλμ. Στο ΦΕΚ Α΄135/25  Ιουλ. 1985) Άρση επιφύλαξης στο Πρόσθετο Πρωτόκολλο στην Ευρωπαϊκή Σύμβαση για την προστασία των ανθρωπίνων δικαιωμάτων της 4.11. 1950. Το Υπουργείο Εξωτερικών ανακοινώνει ότι, στις 7 Φεβρ. 1985 έγινε η κατάθεση στο Γενικό Γραμματέα του Συμβουλίου της Ευρώπης της Ελληνικής δήλωσης για την άρση από 1ης Ιαν. 1984  της επιφύλαξης στο άρθρ. 2 του Προσθέτου Πρωτοκόλλου στην Ευρωπαϊκή Σύμβαση για την προστασία των ανθρωπίνων δικαιωμάτων και των θεμελιωδών ελευθεριών της 4ης Νοεμ. 1950, που υπογράφηκε στο Παρίσι στις 20 Μαΐου 1952 και κυρώθηκε από τη Χώρα μας με το υπ’ αριθ. 53/1974 Ν. Δ/γμα που δημοσιεύτηκε στο υπ’αριθ. 256 Φύλλο της Εφημερίδας της Κυβερνήσεως, τεύχ. Α΄της 20 Σεπτ. 1974. 